
ועדת העבודה, הרווחה והבריאות
21/07/2014

הכנסת התשע-עשרה
נוסח לא מתוקן

מושב שני
<פרוטוקול מס' 284>
מישיבת ועדת העבודה, הרווחה והבריאות
יום שני, כ"ג בתמוז התשע"ד (21 ביולי 2014), שעה 12:30
<סדר היום:>
<1. תקנות הנכים (תגמולים ושיקום)(תוספת למימון צרכים מיוחדים)(תיקון), התשע"ד-2014>
<2. תקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית)(תיקון), התשע"ד-2014>
<3. צו הנכים (תגמולים ושיקום)(העלאת שיעורי השכר הקובע והתגמול לנכה מחוסר פרנסה ונצרך), התשע"ד-2014>
<4. צו משפחות חיילים שנספו במערכה (תגמולים ושיקום)(העלאת שיעורי תגמולים), התשע"ד-2014>
<5. תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית)(תיקון), התשע"ד-2014>
<6. תקנות הנכים (טיפול רפואי)(תיקון), התשע"ד-2014>
<7. תקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון), התשע"ד-2014>
<8. תקנות הנכים (תגמולים ושיקום)(לימודים לרכישת מקצוע)(תיקון), התשע"ד-2014>
<9. צו משפחות חיילים שנספו במערכה (תגמולים ושיקום)(מענק נישואין ליתום)(תיקון), התשע"ד-2014>
נכחו:

<חברי הוועדה:> 
חיים כץ – היו"ר
עדי קול

<מוזמנים:> 
	פזית ענבל אשל
	–
	ר' היח' לתגמולים והטבות משפחות, משרד הביטחון וצה"ל

	אביבה פאר
	–
	לשכת יועץ משפטי מע הביטחון, משרד הביטחון וצה"ל

	קרן ברהום
	–
	ר' תחום תקציבי שיקום ומשפחות, משרד הביטחון וצה"ל

	אסתי פלדמן
	–
	עו"ד בלשכה המשפטית, משרד האוצר

	שי פרבר
	–
	יועץ לענייני חקיקה, ארגון נכי צה"ל

	שאול צ'יטאיאט
	–
	חבר הנהלה, ארגון יד לבנים

	יעקב גוטליב
	–
	יו"ר, עמותת צדק למשפחות הנופלים

	רות פרמינגר
	–
	חברה, ארגון נפגעי פעולות איבה


<ייעוץ משפטי: >
נעה בן שבת
<מנהלת הוועדה:>
וילמה מאור
<רישום פרלמנטרי:>
הדס צנוירט
<1. תקנות הנכים (תגמולים ושיקום)(תוספת למימון צרכים מיוחדים)(תיקון), התשע"ד-2014>
<2. תקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית)(תיקון), התשע"ד-2014>
<3. צו הנכים (תגמולים ושיקום)(העלאת שיעורי השכר הקובע והתגמול לנכה מחוסר פרנסה ונצרך), התשע"ד-2014>
<4. צו משפחות חיילים שנספו במערכה (תגמולים ושיקום)(העלאת שיעורי תגמולים), התשע"ד-2014>
<5. תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית)(תיקון), התשע"ד-2014>
<6. תקנות הנכים (טיפול רפואי)(תיקון), התשע"ד-2014>
<7. תקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון), התשע"ד-2014>
<8. תקנות הנכים (תגמולים ושיקום)(לימודים לרכישת מקצוע)(תיקון), התשע"ד-2014>
<9. צו משפחות חיילים שנספו במערכה (תגמולים ושיקום)(מענק נישואין ליתום)(תיקון), התשע"ד-2014>
<היו"ר חיים כץ:>
צהריים טובים, יום שני בשבוע, כ"ג תמוז, 21 ביולי 2014. הנושא: תקנות הנכים (תגמולים ושיקום)(תוספות למימון צרכים מיוחדים)(תיקון), התשע"ד-2014. כל תקנות משפחות שנספו במערכה, צו נכים, צו משפחות חיילים שנספו במערכה.

אנחנו היום ביום ה-14 למלחמה עקובה מדם שאנחנו מנהלים על הזכות שלנו לחיות בארץ הזאת. גם היום אנחנו נקבור את מתינו. אנחנו פה דנים בתקנות של אלה שחירפו את נפשם עבור זה שנוכל לחיות פה את חיינו. 

אני יותר מפעם אחת בעבר אמרתי שהתקנות האלה, להערכתי, צריכות להיות צמודות לממד, ואז יש עדכונים ישירים לתקופות מוגדרות, אבל הגורמים השלטוניים ואלה שנוגעים בדבר לא רוצים, ורוצים שזה יהיה צמוד למדד שמחת הקהילה, שמתפרסם פעמיים בשנה. "שמחת הקהילה" זה שם שאני נתתי למדד שמתפרסם פעמיים בשנה – ואז אנחנו מפגרים תמיד בפאזה. יכול להיות שזה עולה טיפה יותר, אבל כל המסביב, כל העדכונים, אנחנו עוברים במשק הישראלי גם בכל הפנסיות והגמלאות, אנחנו עוברים הכול בהצמדה למדד. אני חושב שפה הארגונים – ארגון האלמנות וארגון פעולות האיבה וארגון הנכים צריכים להתכנס ולחשוב אולי על הצמדה קבועה למדד, ואז גם בוועדה לא נצטרך לדון בזה יותר.

<רות פרמינגר:>
אדוני, אולי תציע הצעת חוק פרטית.
<היו"ר חיים כץ:>
אני לא רוצה לריב אתם. רוצה שזה יבוא מהם. זה יהיה פשוט, יותר נוח, יותר טוב למערכת. הם יבואו בתאריכים מוגדרים, זה יעודכן. לא יצטרכו לכנס את הוועדה, לא יצטרכו לאשר את זה. אולי יהיה רבע אוז פחות, אבל זה יהיה מסודר ויבוא אוטומטי, ולא יהיו עדכונים שנתיים אחרי או שמונה חודשים אחרי.

אני מבין שאנחנו מתקינים את התגבולים האלה לאוקטובר 2013. 
<קרן בראום:>
קרן בראום, אגף תקציבים. פעם אחרונה שהיינו פה ואישרנו את הצווים היה בעדכון אוקטובר 2012. מאז באפריל 2013 היה לנו מדד שלילי, שלפי ההסכם של הארגונים היציגים, אנחנו לא מורידים את התגמול. לכן עכשיו אנחנו באוקטובר 2013 מבצעים את העדכון. בתפר היה לנו גם תוספת 2011, שקיבלו אוטומטית.

<היו"ר חיים כץ:>
כמה הוא עולה עכשיו?

<קרן בראום:>
המדד עלה מאוקטובר לאוקטובר ב-1.084 אחוז.

<היו"ר חיים כץ:>
1.84. כמה מדד המחירים לצרכן עלה באתה תקופה? לא בדקת. למה?
<קרן בראום:>
להצעתך, משרד הביטחון הציע לארגונים את אותה הצעה. 

<היו"ר חיים כץ:>
אני לא אומר שיש לי זכות יוצרים. השאלה שלי אליך, כמה מאוקטובר למדד ספטמבר - שנה?

<קרן בראום:>
אין לי, אבל הוא בערך אותו דבר.

<היו"ר חיים כץ:>
הוא לא אותו דבר. תבדקי בגוגל, כמה עלה המדד. נראה למה הם מפגרים באוקטובר, הם מפגרים בשנה. 

<קרן בראום:>
המדד של אוקטובר 2013 פורסם לראשונה כסופי ראשון רק במרס.

<היו"ר חיים כץ:>
אבל המדד הרגיל של אוקטובר 2014 עוד לא פורסם. אפילו יולי 2014 לא פורסם. 

<קרן בראום:>
אפריל 2014 עוד לא פורסם.

<היו"ר חיים כץ:>
אפריל 2014 פורסם.

<קרן בראום:>
לא, משש הסקטור השמחתי. אימצתי.
<היו"ר חיים כץ:>
1.3. כלומר הם מרוויחים פה חצי אחוז. חצי אחוז ומפגרים בשנה. מה שאנחנו יודעים, שמחת הקהילה. יש קהילה שמחה, והיא נותנת מעל עליית המחירים לצרכן בחצי אחוז.

<נעה בן שבת:>
אבל הם מקבלים את התשלומים רטרואקטיבית.
<קרן בראום:>
כמובן.

<היו"ר חיים כץ:>
בסדר. מישהו רוצה להגיד משהו? נקריא את הצו.

<נעה בן שבת:>
צו הנכים (תגמולים ושיקום)(העלאת שיעורי השכר הקובע והתגמול לנכה מחוסר פרנסה ונצרך), התשע"ד-2014. בתוקף סמכותי לפי סעיף 3 לחוק הנכים (תגמולים ושיקום), בהתייעצות עם שר האוצר ובאישור ועדת העבודה, הרווחה והבריאות של הכנסת, אני מצווה  לאמור:
1. שיעור השכר הקובע. השכר הקובע כאמור בסעיף 1 לחוק יהיה 150.6% מסך כל המשכורת המשתלמת לעובד המדינה שדרגת משכורתו היא 17 של הדירוג המינהלי ושאין משתלמת לו תוספת למשכורתו בזכות בן משפחה. 
2. שיעור תגמול מחוסר פרנסה. תגמול מחוסר פרנסה כאמור בסעיף 6(ג) ו-(ד) לחוק יהיה – 
(1) לנכה שדרגת נכותו מ-10% עד 18% - 59.6% מהדרגה הקובעת, ואם יש לנכה ילד – 87.1% מהדרגה הקובעת;
(2) לנכה שדרגת נכותו מ-19% עד 39% - 87.1% מהדרגה הקובעת, ואם יש לנכה ילד – 124.1% מהדרגה הקובעת;
(3) לנכה שדרגת נכותו מ-40% עד 100% - 124.1% מהדרגה הקובעת, ואם יש לנכה ילד – 160.9% מהדרגה הקובעת.
3. הדרגה הקובעת. לעניין סעיף 6(ג) לחוק תהיה סך כל המשכורת המשתלמת לעובד המדינה שדרגת משכורתו היא 22 של הדירוג המינהלי ושאין משתלמת לו תוספת שכר בזכות בן משפחה.

4. התגמול לנכה נצרך. כאמור בסעיף 7(א) לחוק יהיה 183.6% מסך כל המשכורת המשתלמת לעובד המדינה שדרגת משכורתו היא 22 של הדירוג המינהלי ואם יש לנכה ילד – 203.8% מהדרגה הקובעת.
5. תוספת מיוחדת עקב פרישה מוקדמת. תוספת מיוחדת עקב פרישה מוקדמת כאמור בסעיף 7ד לחוק לא תעלה על 113.7% מן המשכורת המשולמת לעובד המדינה שדרגת משכורתו היא 17 של הדירוג המינהלי.
התחילה של צו זה, כמו התחילה של הצווים האחרים, היא ביום  1 באוקטובר 2013. 
תקנות הנכים (טיפול רפואי)(תיקון), התשע"ד-2014.
בתוקף סמכותי לפי סעיפים 43 ו-48 לחוק הנכים, אני מתקין תקנות אלה:
1. בתקנה 14א(א)(1) לתקנות הנכים (טיפול רפואי), התשי"ד-1954, במקום "121.9%" יבוא "124.1%" ובמקום "158%" יבוא "160.9%". 
גם כאן מועד התחילה אותו דבר.

תקנות הנכים (תגמולים ושיקום)(לימודים לרכישת מקצוע)(תיקון), התשע"ד-2014.

בתוקף סמכותי לפי סעיפים 45 ו-48 לחוק הנכים, אני מתקין תקנות אלה:
1. בתקנה 17(א)(3) לתקנות הנכים (תגמולים ושיקום)(לימודים לרכישת מקצוע), התשמ"ח-1987 – 

(1) בפסקת משנה (א), במקום "58.5%" יבוא "59.6%" ובמקום "85.6%" יבוא "87.1%";
(2) בפסקת משנה (ב), במקום "85.6%" יבוא "87.1%" ובמקום "121.9%" יבוא "124.1%";
(3) בפסקת משנה (ג), במקום "121.9%" יבוא "124.1%" ובמקום "170.6%" יבוא "173.7%".
דיברנו על מועד התחילה.
תקנות הנכים (תגמולים ושיקום)(תוספת למימון צרכים מיוחדים)(תיקון), התשע"ד-2014.

בתוקף סמכותי לפי סעיפים 7ב ו-48 לחוק הנכים ובאישור ועדת העבודה, הרווחה והבריאות של הכנסת, אני מתקין תקנות אלה:
1. בתקנה 1 לתקנות הנכים (תגמולים ושיקום)(תוספת למימון צרכים מיוחדים), התשס"ג-2003, בהגדרה "משקולת", במקום "78.38" יבוא "79.79". 
גם פה מועד התחילה אותו דבר.

צו משפחות חיילים שנספו במערכה (תגמולים ושיקום)(העלאת שיעורי תגמולים), התשע"ד-2014.
בתוקף סמכותי לפי סעיף 1ב לחוק משפחות חיילים שנספו במערכה (תגמולים ושיקום), התש"י-1950 (להלן- החוק), בהתייעצות עם שר האוצר ובאישור ועדת העבודה, הרווחה והבריאות של הכנסת, אני מצווה  לאמור:
תגמולים לאלמנה עם יתומים. 1. התגמול החודשי לעניין סעיף 8(ב) לחוק, הוא 257.7% מהדרגה הקובעת כאמור בסעיף 8(א) לחוק.
תגמולים לשכולים. 2. התגמול החודשי לעניין סעיף 10(א) לחוק, הוא 103.1% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי.
דין גרושה שיש אתה יתומים של הנספה. 3. התגמול החודשי לעניין סעיף 13ב(1) לחוק הוא 135.2% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי ושאינה משתלמת לו תוספת שכר בזכות בן משפחה.
גם כאן מועד התחילה מ-1 באוקטובר 2013.

צו משפחות חיילים שנספו במערכה (תגמולים ושיקום)(מענק נישואין ליתום)(תיקון), התשע"ד-2014. בתוקף סמכותי לפי סעיף 29א(א) לחוק משפחות חיילים שנספו במערכה (תגמולים ושיקום), בהתייעצות עם שר האוצר ובאישור ועדת העבודה, הרווחה והבריאות של הכנסת, אני מצווה  לאמור: 
החלפת סעיף 2. 1. במקום סעיף 2 לצו משפחות חיילים שנספו במערכה (תגמולים ושיקום)(מענק נישואין ליתום), התשמ"ב-1982 יבוא:
"סכום מענק הנישואין.
2. קצין תגמולים ישלם ליתום לפי סעיף 29א לחוק, מענק נישואין בסכום של 130,552 שקלים חדשים".
גם כאן מועד התחילה מ-1 באוקטובר 2013.

צו משפחות חיילים שנספו במערכה (תגמולים ושיקום)(העלאת שיעורי תגמולים), התשע"ד-2014.
בתוקף סמכותי לפי סעיף 1ב לחוק משפחות חיילים שנספו במערכה (תגמולים ושיקום), בהתייעצות עם שר האוצר ובאישור ועדת העבודה, הרווחה והבריאות של הכנסת, אני מצווה  לאמור:
תגמולים לאלמנה עם יתומים. 1. התגמול החודשי לעניין סעיף 8(ב) לחוק, הוא 257.7% מהדרגה הקובעת כאמור בסעיף 8(א) לחוק.
תגמולים לשכולים. 2. התגמול החודשי לעניין סעיף 10(א) לחוק, הוא 103.1% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי.
3. דין גרושה שיש אתה יתומים של הנספה. 3. התגמול החודשי לעניין סעיף 13ב(1) לחוק הוא 135.2% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי ושאינה משתלמת לו תוספת שכר בזכות בן משפחה.
תחילה. תחילתו של צו זה ביום 1 באוקטובר 2013.
אתם לא צריכים לבטל פה את הצו הקודם? את הצו שהיה בשנה שעברה.
<קרן בראום:>
הוא היה מוגבל בתוקף, לדעתי. אבדוק את זה.

<נעה בן שבת:>
תקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון), התשע"ד-2014.
בתוקף סמכותי לפי סעיפים 8ב ו-37 לחוק משפחות חיילים שנספו במערכה (תגמולים ושיקום), ובאישור ועדת העבודה, הרווחה והבריאות של הכנסת, אני מתקין תקנות אלה:
תיקון תקנה 1. 1. בתקנה 1 לתקנות משפחות חיילים שנספו במערכה (תגמולים ושיקום)(תשלום למימון צרכים מיוחדים), התשמ"ד-1984 (להלן – התקנות העיקריות), במקום הטבלה יבוא: 
1. סעיף 7 - 347.85. 2. סעיף 8(ב) - 667.27. 3. סעיף 8(ג) - 667.27. בתוספת 427.28 בעד כל יתום שלאחר הראשון. 4. סעיף 8(ד) - 347.85. סעיף 9(א) - 427.28. סעיף 13ב(1) - 427.28. סעיף 13ב(2) - 427.28 בתוספת 427.28 בעד כל יתום שלאחר הראשון. (ב) לאלמנה של נספה הזכאית לתגמול לפי סעיף 8(ב) או 8(ג) והיא אם ליתום של הנספה שמלאו לו 18 שנים וטרם מלאו לו 21 שנים - 427.28. 
(ג) לאלמנה של נספה הזכאית לתגמול לפי סעיף 8(ד) והיא אם ליתום של נספה שמלאו לו 21 שנים וטרם מלאו לו 24 שנים - 1,056.8 בתוספת 707.99 בעד כל יתום שלאחר הראשון. (ד) לאלמנה של נספה שטרם מלאו לה 60 שנה, הזכאית לתגמול לפי סעיף 8(ד) והיא אם ליתום או ליתומים של הנספה שמלאו להם 24 שנים ויותר - 1,114.42".

תיקון תקנה 1א. 2. בתקנה 1א לתקנות העיקריות – 
(1) בתקנת משנה (א), במקום "637.34" יבוא "648.84".
(2) בתקנת משנה (ג)(8) במקום "618.61" יבוא "629.77" ובמקום "ו-494.90" יבוא "ו-503.83". 
תיקון תקנה 1ב. 3. בתקנה 1ב לתקנות העיקריות, במקום "18,556" יבוא "18,891".

גם תחילתן של תקנות אלה ביום 1 באוקטובר 2013. 
תקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית)(תיקון), התשע"ד-2014.
בתוקף סמכותי לפי סעיפים 33(א) ו-37 לחוק משפחות חיילים שנספו במערכה, באישור ועדת העבודה, הרווחה והבריאות של הכנסת, אני מתקין תקנות אלה:
תיקון תקנה 11. 1. בתקנה 11(א) לתקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית), התשי"ט-1959, בפסקה (4) במקום "58.9%" יבוא "60%". 
גם כאן התחילה מ-1 באוקטובר.
תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית)(תיקון), התשע"ד-2014.
בתוקף סמכותי לפי סעיפים 33(א) ו-37 לחוק משפחות חיילים שנספו במערכה ובאישור הוועדה, אני מתקין תקנות אלה:
תיקון תקנה 10. 1. בתקנה 10(א) לתקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית), התשי"ט-1959, בפסקה (3) במקום "58.9%" יבוא "60%".   
גם תחילתן של תקנות אלה ביום 1 באוקטובר 2013.

<היו"ר חיים כץ:>
סיימנו להקריא את התקנות. מישהו רוצה להגיד משהו? בבקשה.
<יעקב גוטליב:>
שמי יעקב גוטליב, ואני יושב-ראש העמותה צדק למשפחות הנופלים. ביום עגום כזה, שאני צריך גם לדבר, זה די קשה לי, מה גם שאני יודע מה עומד לעבור על משפחות שלהן נפלו. צריך להתייחס לכך.

דיברתי עם הגב' ענבל פז, ממשרד הביטחון אתמול, והתייחסתי להעלאה בתגמולים, שאני מניח שזה מבורך, אבל מה שכאן חסר, עד כמה שהתרשמתי, ויתקנו אותי אם אני צודק, אין פה כל התייחסות לכאלה שמקבלים השלמה, נצרך – כל הורה שכול שאין לו הכנסה כלשהי, מקבל תוספת כלשהי. 

<היו"ר חיים כץ:>
זה לא מעודכן?

<יעקב גוטליב:>
זה לא מופיע.

<היו"ר חיים כץ:>
יש תוספת כזאת?

<יעקב גוטליב:>
ודאי.

<היו"ר חיים כץ:>
למה לא מעדכנים את התוספות שמקבלים?

<פזית ענבל אשל:>
שמי פזית ענבל, ואני מאגף משפחות. במסגרת התקנות שכרגע נקראו בתשלום למימון צרכים מיוחדים בסעיף תיקון תקנה 1א, הסכומים שמופיעים מתייחסים לאותה תוספת שדיבר עליה מר גוטליב, כך שזה מעודכן.
<יעקב גוטליב:>
עד כמה שאני מכיר את הצרכים, כפי שכתוב, ואני מתנסה בזה, והגב' ענבל יודעת מזה, זה עניין של פירושים. צריך שזה יהיה כתוב, שזה גם כולל.

<היו"ר חיים כץ:>
היא אמרה עכשיו לפרוטוקול שזה כולל את התוספת.

בבקשה.
<שאול צ'יטאיאט:>
שאול צ'יטאיאט, מהנהלת יד לבנים. אני חוזר עכשיו מהלוויית גלעד יעקובי.

<היו"ר חיים כץ:>
נצביע על עדכון הצו. מי בעד – ירים את ידו.

הצבעה

בעד – פה אחד

הצו אושר.

<היו"ר חיים כץ:>
כל חברי הכנסת שנמצאים פה, והם שניים במספר, שיש להם זכות הצבעה, אישרו את תיקון הצו. אני מקווה שהארגונים יעשו חושבים, והצווים הללו יעודכנו אוטומטית, גם אם הם בחצי אחוז יותר נמוכים, אבל יקבלו את זה שנה יותר מוקדם, וסיכום זה יהיה להם יותר כלכלי אולי, ויחסוך לנו פה זמן.

<יעקב גוטליב:>
זה רטרואקטיבית?

<היו"ר חיים כץ:>
כן.

תודה רבה, הישיבה נעולה.

<הישיבה ננעלה בשעה 13:15.>
